**PÁLYÁZATI FELHÍVÁS**

**A Móricz Zsigmond Megyei és Városi Könyvtár**

**a munka törvénykönyvéről szóló 2012. évi I. törvény és a 39/2020. (X.30.) EMMI rendelet alapján pályázatot hirdet**

**Móricz Zsigmond Megyei és Városi Könyvtár**

 **igazgatóhelyettes**

 **munkakör ellátására**

**A munkajogviszony időtartama:**

határozott idejű munkajogviszony

**Foglalkoztatás jellege:**

Teljes munkaidő.

**A munkajogviszony időtartama:**

A vezetői munkakör határozott időre, 2021. 03.01. – 2023. 12. 31-ig szól.

**A munkavégzés helye:**

Szabolcs-Szatmár- Bereg megye

**A beosztáshoz tartozó, illetve a vezetői megbízással járó lényeges feladatok:**

* Szervezi, irányítja és ellátja mindazon adminisztratív jellegű feladatokat, melyek a szakmai tevékenység eredményességét szolgálják.
* A szakmai területek (osztályok) munkájának összehangolása, megszervezése, ellenőrzése, a szolgáltatásszervezés, beosztások összehangolásának ellenőrzése.
* Részt vesz az intézmény éves beszámolójának és munkatervének, az intézmény stratégiájának és rövid távú feladatainak készítésében.
* Javaslatot tesz a könyvtár szolgáltatási rendszerének módosítására (fejlesztés, leépítés) új szolgáltatások bevezetésére.
* Gondoskodik a szakmai munkatársak esetében a munkaköri leírásokban foglaltak betartásáról.
* Intézményi szinten összefogja a pályázatok készítését.
* Koordinálja az intézményi rendezvények, előadások, kiállítások szervezését, felügyeli azok zökkenőmentes lebonyolítását.
* Szervezi és felügyeli a központi könyvtár és fiókkönyvtárak szolgáltatási tevékenységét.

**Javadalmazás:**

A munkabér megállapítására és a juttatásokra a munka törvénykönyvéről szóló 2012. évi I. törvény, valamint a kulturális intézményeben foglalkoztatottak munkaköreiről és foglalkoztatási követelményeiről az intézményvezetői pályázat lefolytatásának rendjéről, valamint egyes kulturális tárgyú rendeletek módosításáról szóló 39/2020. (X.30.) EMMI rendelet alapján kerül sor.

**Pályázati feltételek:**

* szakirányú felsőfokú végzettség és szakképzettség,
* büntetlen előélet, magyar állampolgárság, munkaköre ellátásához szükséges magyar nyelvtudás,
* a végzettségnek és szakképzettségnek és egyben az intézmény alaptevékenységének megfelelő jogviszonyban szerzett legalább öt éves szakmai gyakorlat, valamint a megbízás időpontjában vezetői gyakorlattal is rendelkezik,
* KER szerinti B2 szintet elérő idegennyelv-ismeret,
* a végzettségnek és szakképzettségnek vagy az intézmény alaptevékenységének megfelelő kiemelkedő szakmai vagy szakirányú tudományos tevékenységet végzése, melynek igazolása történhet kutatási, publikációs vagy oktatási munkák bemutatásával, valamint projektben való részvétel igazolásával,
* az államháztartási és vezetési ismereteket nyújtó, legalább 120 órás képzés igazolt elvégzése -mentesül a képzés elvégzésének kötelezettsége alól, aki jogász vagy közgazdász szakképzettséggel rendelkezik-, ennek hiányában, nyilatkozat, hogy a munkakör betöltését követő 2 éven belül elvégzi a képzést,
* vagyonnyilatkozat tételi eljárás lefolytatása,
* cselekvőképesség.

**A pályázat elbírálásánál előnyt jelent:**

* Államháztartási és vezetési ismereteket nyújtó legalább 120 órás képzést igazoló okirat megléte;
* Pályázatírásban szerzett legalább 1-3 éves tapasztalat

**A pályázat részeként benyújtandó iratok, igazolások:**

* A pályázó részletes, fényképes szakmai önéletrajza,
* az álláshely betöltéséhez szükséges végzettsége(k), szakképzettség meglétét igazoló okmány(ok) közjegyző által hitelesített másolata,

- a végzettségének és szakképzettségének és egyben az intézmény alaptevékenységének megfelelő legalább öt éves szakmai gyakorlat igazolása,

* A KER szerinti B2 szintet elérő idegennyelv-ismeret igazolása, mely történhet különösen államilag elismertkomplex típusú középfokú nyelvvizsga-bizonyítvány vagy azzal egyenértékű okirat vagy a szakmai gyakorlat külföldi teljesítéséről szóló igazolás bemutatásával,

- vezetői gyakorlat igazolása,

* a pályázó részletes szakmai és vezetési programját,
* a végzettségnek és szakképzettségnek vagy az intézmény alaptevékenységének megfelelő kiemelkedő szakmai vagy szakirányú tudományos tevékenységet végzésének igazolása,

- 3 hónapnál nem régebbi erkölcsi bizonyítvány, amely igazolja a büntetlen előéletet, és hogy nem áll a pályázó közügyektől eltiltás hatálya alatt,

* a pályázó nyilatkozata arról, hogy a pályázati anyagban foglalt személyes adatainak a pályázati eljárással összefüggő kezeléséhez hozzájárul,
* pályázó nyilatkozata, melyben a pályázó hozzájárul ahhoz, hogy pályázati anyagát a pályázati eljárásban résztvevők megismerhessék, és abba betekintsenek,
* a pályázó nyilatkozata az egyes vagyonnyilatkozat-tételi kötelezettségekről szóló 2007. évi CLII. törvény rendelkezéseinek megfelelően határidőben történő vagyonnyilatkozat-tételi kötelezettség vállalására vonatkozóan,
* a pályázó nyilatkozata arról, hogy nem áll cselekvőképességet kizáró vagy korlátozó gondnokság alatt,
* szakmai gyakorlat igazolása,
* személyazonosító igazolvány másolata.

**A beosztás betöltésének időpontja:**

A beosztás legkorábban 2021. március 1. napjától tölthető be.

**A pályázat benyújtásának határideje:** 2020. december 23.

**A pályázat benyújtásának módja:**

A pályázatot két módon lehet benyújtani:

1. elektronikusan a titkarsag@mzsk.hu e-mail címre (Kérjük az e-mail-ben feltüntetni a pályázati adatbázisban szereplő azonosító számot: 432/1/2020)
2. vagy postai úton, zárt borítékban a Móricz Zsigmond Megyei és Városi Könyvtár igazgató-helyettes pályázat” megjelöléssel a Móricz Zsigmond Megyei és Városi Könyvtár Tomasovszki Anita igazgató részére (4400 Nyíregyháza, Szabadság tér 2.). Kérjük a borítékon feltüntetni a pályázati adatbázisban szereplő azonosító számot: 432/1/2020.

A pályázattal kapcsolatban bővebb felvilágosítás kérhető a Móricz Zsigmond Megyei és Városi Könyvtár Igazgatóságán (4400 Nyíregyháza, Szabadság tér 2.) telefonon a 06-42/598-888 telefonszámon.

**A pályázat elbírálásának határideje:** 2020. február 17.

**A pályázatok elbírálásának módja, rendje:**

Az igazgató-helyettes munkakörre kiírt pályázat esetén a pályázót a pályázati határidő lejártát követő harminc napon belül a kinevezési jogkör gyakorlója által létrehozott a kulturális intézmény alapfeladatait érintően szakértelemmel rendelkező bizottság hallgatja meg, melynek nem lehet tagja – a helyi önkormányzati képviselő-testület tagja kivételével – a munkáltatói jogkör gyakorlója. A munkáltatói jogkör gyakorlója a bizottság írásba foglalt véleményét mérlegelve a pályázati határidő lejártát követő hatvan napon belül dönt a jogviszony létesítéséről. Egyebekben a pályázat elbírálásának rendjét a munkáltató határozza meg.

**A pályázat kiírás további közzétételének helye, ideje:**

- Nyíregyháza Megyei Jogú Város Önkormányzat honlapja - 2020. november 20.

- a Móricz Zsigmond Megyei és Városi Könyvtár honlapja – 2020. november 20.

**A munkáltatóval kapcsolatos egyéb lényeges információ:**

A Móricz Zsigmond Megyei és Városi Könyvtár fenntartja a pályázat eredménytelenné nyilvánításának jogát. A határidőn túl beadott pályázatokat érvénytelennek minősítjük. A pályázat csak akkor érvényes, ha a pályázati felhívásban feltüntetett valamennyi formai és tartalmi feltételnek megfelel.